ཕོ་བྲང་རྙིང་པ་ཉམས་གསོ་བྱས་པ་ཙམ་གྱིས་ཕན་གྱི་མེད་པར་འཛུགས་སྐྲུན་གཞན་ཡང་ངེས་པར་དུ་བྱེད་དགོས་པ་ཞིག་ཆགས་ཡོད་སྐོར་ཁོང་གིས།ཕོ་བྲང་ཨ་མ་བཟོ་སྐྲུན་ཚར་བ་ཙམ་ཀྱིས་ཕན་གྱི་མི་འདུགགང་ཡིན་ལབ་ན།རྗེས་མ་དུས་འཁོར་དབང་ཆེན་ས་གནས་འདིར་གསུང་བའི་གོ་སྐབས་རེ་བྱུང་བ་ཡིན་ན།ས་གནས་ལ་ཆིབས་བསྒྱུར་སྐྱོང་སྐབས་སྐུ་སྲུང་དང་གནད་ཡོད་མི་སྣའི་བཞུགས་ས་སོགས་ལ་དཀའ་ངལ་ཆེན་པོ་ཡོད་པས།དེའི་སྐོར་ལ་ང་ཚོ་ཚོགས་ཆུང་ཚོགས་ཚོགས་འདུ་ཚོགས་ནས་གྲོས་སྡུར་རོབ་ཙམ་བྱས་པ་ཡིན།ད་དུང་ཧིན་སྒོར་འབུམ་༡༦༠ཙམ་འགྲོ་ས་རེད།འཛུགས་སྐྲུན་དེ་ད་ལྟ་འཆར་གཞི་འགྲོ་གཞིན་པ་ཡིན།ང་ཚོའི་རེ་བ་ཆེ་ཤོས་དེ་ནེའུ་ཡོག་དང་ནེའུ་ཇར་སི་གཉིས་རེད།དེར་ང་ཚོ་སྦེལ་ཀོབ་ལུགས་བདེ་གཉིས་ཀྱི་མི་མང་མང་པོ་ཞིག་ཡོད་སྟབས།ཁོང་ཚོར་ལབ་སྟེ་ཞལ་འདེབས་ཚོགས་ཆུང་ཞིག་གསར་འཛུགས་གནང་ཡོད་པ་ལྟར།ད་ལྟ་བར་དུ་ཕོ་བྲང་ཉམས་གསོའི་ཆེད་དུ་ཨ་སྒོར་ཁྲི་ལྔ་ཞིག་རག་སོང་གསུང་གི་འདུགགཞན་ཡང་ཁེ་ན་ཌར་སྦེལ་ཀོབ་ལུགས་བདེ་གཉིས་ཀྱི་མི་མང་གང་འཚམ་ཡོད་པས་དེ་རུའང་ཕོ་བྲང་ཉམས་གསོའི་ཚོགས་པ་ཞིག་གསར་འཛུགས་བྱས་ནས་ཁོང་ཚོས་ཞལ་འདེབས་བསྡུ་རུབ་གནང་གི་ཡོད་པ་རེད།གཞན་ཡང་།མིན་ནི་སོ་ཊ་ནང་སྦེལ་ཀོབ་ཀྱི་མི་མང་པོ་ཡོད་ས་རེད།ང་ཚོས་དེ་ལའང་ཚོགས་ཆུང་གསར་འཛུགས་ཀྱིས་ཞལ་འདེབས་བསྡུ་རུབ་ཀྱི་ལས་གཞི་འགྲོ་བསྡད་ཡོད།ཞལ་དེབས་ཀྱི་དངུལ་ཚང་མ་སླེབས་སོང་ན་ང་ཚོས་སྐུ་མགྲོན་བཞུགས་གནས་དང་གསོལ་ཐབ་ཁང་ཚང་མ་གསར་བཟོ་གནང་བའི་འཆར་གཞི་ཡོད།ཡིན་ནའང་།ང་ཚོས་ད་ལྟ་འཆར་གཞི་ཆེན་པོ་བཞག་མེད།གང་ཡིན་ལབ་ན།དངུལ་ཀྱིས་དཀའ་ངལ་འཕྲད་ཀྱི་ཡོད་པ་རེད།སྤྱི་པའི་ལས་དོན་ཡིན་དུས་བུ་ལོན་གཡར་ནས་བཟོས་ན་འགྲིག་གི་མེད་པས་ཞལ་འདེབས་ག་ཚོད་ཞིག་སླེབས་སོང་ན་དེ་ལ་བལྟ་གིན་ལས་ཀ་བྱེད་ཀྱི་ཡོད།ཅེས་བརྗོད་བྱུང་།